282 T. THORELL 
Femina. — Cephalothorax aeque circiter longus et latus, paullo 
longior quam tibia cum patella 4.' paris, lateribus partis thora- 
cicae postice sat fortiter, antice parum rotundatis, tum lateribus 
partis cephalicae rectis anteriora versus sensim modice angu- 
status, antice utrinque vix sinuatus, fronte plane truncata, di- 
midiam partem thoracicam latitudine circiter aequanti. Laevis et 
nitidus est cephalothorax, parce et tenuiter pubescens et pilis gra- 
cilibus in parte cephalica sparsus, impressionibus cephalicis di- 
stinctis, fovea centrali nulla; modice altus est, dorso a declivi- 
tate postica sat leni et longa (?/, reliqui dorsi longitudine cir- 
citer aequanti) sensim ad oculos anticos modice proclivi paulloque 
convexo; clypei paene directi altitudo spatium inter oculos me- 
dios anticos et posticos aequat. Oculi parvi, laterales antici me- 
diis anticis paullo majores; oculi 4 postici eadem magnitudine 
sunt et parum minores quam medii antici. Series oculorum postica 
circa dupla oculi lateralis postici diametro longior est quam series 
antica, modice recurva; series antica leviter sursum curvata. Oculi 
medii aream occupant non parum latiorem postice quam antice, 
et aeque paene longam ac latam antice. Spatium inter oculos 
binos laterales vix minus est quam spatia, quibus medii antici 
a mediis posticis sunt sejuncti, oculi lateralis antici diametrum 
triplam paene aequans; oculi medii antici, spatio diametro sua 
triplo-quadruplo majore separati, vix longius a lateralibus anticis 
quam inter se remoti sunt. Oculi medii postici non parum lon- 
gius inter se quam a lateralibus posticis distant. Sternum parum 
latius quam longius, antice late sub-emarginato-truncatum, in la- 
teribus posterius fortiter rotundatum, postice breviter sub-acu- 
minatum, laeve, nitidum, pilosum. Mandibulae paene directae, 
femoribus anticis paullo angustiores, paene duplo longiores quam 
latiores, apicem rotundato-truncatum versus sensim angustatae, 
in dorso versus basin leviter convexae, paene laeves, nitidae, 
parcius pilosae et, ut clypeus, setis paucis sparsae. Pedes sat gra- 
ciles, anteriores posterioribus duplo longiores iisque multo robu- 
stiores; tenuiter pilosi et pubescentes sunt pedes, et anteriores 
praeterea aculeis gracilibus crebris armati: aculei pedum poste- 
riorum pauciores et debillimi sunt. In pedibus e. gr. 1.’ paris 
